ಉಜ್ಜೈನಿ ಮಹಾಕಾಳಿ ದೇವಾಲಯ

ಶ್ರೀ ಉಜ್ಜೈನಿ ಮಹಾಕಾಳಿ ದೇವಸ್ಥಾನವು ಭಾರತದ ತೆಲಂಗಾಣ ರಾಜ್ಯದ ಸಿಕಂದರಾಬಾದ್ ಪ್ರದೇಶದಲ್ಲಿರುವ 191 ವರ್ಷಗಳಷ್ಟು ಹಳೆಯದಾದ ಒಂದು ದೇವಾಲಯವಾಗಿದೆ. ಭಕ್ತರು ಪ್ರತಿದಿನ ದೇವಿಗೆ ಪ್ರಾರ್ಥನೆ ಸಲ್ಲಿಸುತ್ತಾರೆ. ನಿರ್ದಿಷ್ಟವಾಗಿ ಹೇಳುವುದಾದರೆ, ಸಾಮಾನ್ಯವಾಗಿ ಭಾನುವಾರ ಮತ್ತು ಸೋಮವಾರದಂದು ಬರುವ ಆಷಾಢ ಜಾತರಾದಲ್ಲಿ ಲಕ್ಷಾಂತರ ಭಕ್ತರು ಪ್ರಾರ್ಥನೆ ಸಲ್ಲಿಸುತ್ತಾರೆ. ಬೊನಾಲು ಹಬ್ಬದ ಸಂದರ್ಭದಲ್ಲಿಯೂ ಇದು ಜನಪ್ರಿಯವಾಗಿದೆ.

 ಇತಿಹಾಸ 
1813 ರಲ್ಲಿ ನಗರದಲ್ಲಿ ಕಾಲರಾ ಹರಡಿತು ಮತ್ತು ಸಾವಿರಾರು ಜನರು ಸತ್ತರು ಎಂದು ನಂಬಲಾಗಿದೆ. ಅದೇ ಸಮಯದಲ್ಲಿ ಸಿಕಂದರಾಬಾದ್‌ನಿಂದ ಮಧ್ಯಪ್ರದೇಶದ ಉಜ್ಜಯಿನಿಗೆ ಸೇನಾ ತುಕಡಿಯ ಗುಂಪು ವರ್ಗಾವಣೆಗೊಂಡಿತು. ಡೋಲಿಧಾರಿ ಸುರಿಟಿ ಅಪ್ಪಯ್ಯ ಅವರು ತಮ್ಮ ಸಂಗಡಿಗರೊಂದಿಗೆ ಉಜ್ಜಯಿನಿಯ ಮಹಾಕಾಳಿ ದೇವಸ್ಥಾನಕ್ಕೆ ತೆರಳಿ ಜನರ ಅನುಕೂಲಕ್ಕಾಗಿ ಪ್ರಾರ್ಥಿಸಿದರು, ಜನರನ್ನು ಸಾಂಕ್ರಾಮಿಕ ರೋಗದಿಂದ ರಕ್ಷಿಸಿದರೆ, ತಾವು ದೇವತೆಯ ಮೂರ್ತಿಯನ್ನು ಪ್ರತಿಷ್ಠಾಪನೆ ಮಾಡುತ್ತಾರೆ ಎಂದು ಶಪಥ ಮಾಡಿದರು. ಅವರು ಉಜ್ಜಯಿನಿಯಿಂದ ಹಿಂದಿರುಗಿದ ತಕ್ಷಣ, ಅಪ್ಪಯ್ಯ ಮತ್ತು ಅವರ ಸಂಗಡಿಗರು ಜುಲೈ 1814 ರಲ್ಲಿ ಸಿಕಂದರಾಬಾದ್‌ನಲ್ಲಿ ಮರದಿಂದ ಮಾಡಿದ ವಿಗ್ರಹವನ್ನು ಸ್ಥಾಪಿಸಿದರು.

 ಉಲ್ಲೇಖಗಳು 

ವರ್ಗ:ತೆಲಂಗಾಣ
ವರ್ಗ:ದೇವಾಲಯಗಳು